|  |  |  |  |
| --- | --- | --- | --- |
| Projekt száma | Felelős vezető | Időtartam  | Célok |
| 06R02 20-V01-00001**A szlovák nyelv mint második nyelv az egyetemi pedagógusképzésben** - SLOV2LIN  | dr. habil. PaedDr. Horváth Kinga, PhD. | 2024.10. – 2026.06. | A szlovák nyelv mint második nyelv az egyetemi pedagógusképzésben című projekt célja javítani a nemzetiségi óvodákban, általános és középiskolákban a szlovák nyelvet második nyelvként oktató leendő pedagógusok egyetemi képzésének minőségét. A szlovák mint második nyelv tanításával kapcsolatos meglévő egyetemi tantárgyak jelenlegi oktatásának helyzetelemzése és az általunk végzett empirikus kutatás eredményei alapján kerülnek meghatározásra a nemzetiségi iskolák leendő pedagógusainak felkészítési stratégiái, amelyek a következőkből állnak: (1) a meglévő tantárgyak megújítása, illetve új tantárgyak bevezetése, (2) a szlovák nyelv mint második nyelv tanításával kapcsolatos egyetemi tantárgyak információs lapjainak tartalmi kidolgozása, (3) a szlovák nyelv mint második nyelv tanításával kapcsolatos újított/új egyetemi tantárgyak keretében használt módszertani anyagok létrehozása, (4) az újított vagy újonnan létrehozott információs lapok és módszertani anyagok alapján az egyetemi tantárgyak kísérleti bevezetésének megvalósítása. |
| **Oktatási Világpolgárok: Nemzetközi Szemlélet a Tanító- és****Tanárképzésben** **(OKTÁV)** | dr. habil. PaedDr. Horváth Kinga, PhD. | 2024.10. – 2026.12. | A projekt célja létrehozni egy rugalmasan alkalmazható kurzust a pedagógusképzésben, amely felkészíti a pedagógushallgatókat arra, hogy élni tudjanak a közoktatás és a szakképzés nemzetköziesítési lehetőségeivel,megismerjék a stratégiaépítés lépéseit, a rendelkezésre álló programokat, pályázati és forrásszerzési lehetőségeket,megismerjék a sikeres projektmegvalósítás és disszemináció eszközeit, bővítsék a kapcsolódó (pedagógia, pszichológia)módszertani eszköztárukat |
| **Tempus 2022-1-HU01-KA220-****YOU-000089532****A középiskolás diákok demokratikus és közéleti részvételének erősítésére** | dr. habil. PaedDr. Horváth Kinga PhD. | 2022.11. – 2024.12. | A projekt célja a diákok közéleti és demokratikus részvételének erősítése iskolai keretek között, valamint a diákok helyi önkormányzatokkal való kapcsolatában képzelhető el. Éppen ezért, a projekt három célcsoportot szándékozik megszólítani: 1) az iskolákban működő diáktanácsokat, vagy diákönkormányzatokat, 2) a mai fiatalok közéleti szerepvállalását irányító pedagógusokat, valamint 3) az önkormányzatokban dolgozó szakembereket, ifjúsági referenseket. A kidolgozandó tananyag pedig a három célcsoport leginkább indokolt problémáira szeretne nem-formális tanulási módszerekkel reagálni. |
| **Kega 001UPJŠ-4/2023****A formatív/fejlesztő értékelés bevezetése az alapiskolai oktatásba a digitális forma előtérbe helyezésével** | dr. habil. PaedDr. Horváth Kinga PhD.Mgr. Katarína Szarka, PhD.PaedDr. Borbélyová Diana, PhD. | 2023-2025 | A projekt fő célja a társadalomtudományi tantárgyak formatív/fejlesztő értékeléssel kapcsolatos eszköztárának létrehozása, a formatív értékelés eszközeivel kapcsolatos adatbázisok digitális feldolgozása/létrehozása minden olyan tantárgy esetében, amely majd a meglévő digitális könyvtár részét képezi. Kihasználni a digitális könyvtárat az általános iskola természettudományi és társadalomtudományi tantárgyai, valamint a matematika tantárgy oktatásában és megállapítani annak hatását a fogalmi megértés fejlődésére, a tanulók önreflexiós kompetenciáinak formálódására. További cél a digitális könyvtár hatásainak feltárása a pedagógusok, szülők és tanulók véleményére és attitűdjére a formatív értékeléssel kapcsolatosan. |